ปัญหาโครงการก่อสร้างอาคารหมอชิต คอมเพล็กซ์ จตุจักร จอมพล กทม 10900

โครงการมีการขุดท่อใต้ถนน และจะทำพื้นถนนใหม่ ซึ่งกำหนดระยะเวลาที่แจ้งจะดำเนินการให้แล้วเสร้จคือปี 2566 แต่ตอนนี้ล่วงเลยมาถึงครึ่งปี 2567 แล้ว แต่สภาพหลังจากโครงการได้ขุดรื้อ ยังไม่ดำเนินการให้เรียบร้อย และเป็นที่อันตรายสำหรับผู้อยู่อาศัยมาตลอด

ทั้งโครงเหล็กที่วางทิ้งแบบไม่เป็นระเบียบ  ก้อนหินและน้ำที่ตกมาจากชั้นสูงของตึกที่กำลังก่อสร้าง ไม่มีอะไรป้องกันผู้อยู่อาศัยในซอย รวมถึงพื้นที่ขุดรื้อ ไม่มีการจัดการทางเข้าบ้านให้แต่ละบ้าน แก้ไขโดยให้บรรไดก่อสร้างมาให้เดินชั่วคราว ( ชั่วคราวคือไม่ควรเกิน 1 เดือน แต่ตอนนี้ใช้แบบนี้มาจะครบปีแล้ว) และที่สำคัญคือท่อน้ำที่เปิดไว้ ไม่ทำการแก้ไขให้เหมือนเดิมหรือแพลนที่แจ้งไว้ ฝนตกน้ำไม่ระบาย จนพื้นตะไคร้สีเขียวขึ้น และมียุงเยอะ นี่คือปัญหาสาธารณสุขที่ควรรีบแก้ไข แต่แจ้งกับเจ้าหน้าที่แล้วก็ไม่ได้รับการแก้ไขใดๆทั้งสิ้น

และการทำงานของโครงการทำงานทุกวันไม่มีวันหยุด จนถึงสี่ห้าทุ่ม โดยมีเสียงดังรบกวนผู้อยู่อาศัยตลอด ไม่มีหนังสือแจ้งหรือใดๆทั้งสิ้น

ขอวิงวอนให้หน่วนงานที่เกี่ยวข้องรีบเข้ามาช่วยเหลือด้วยค่ะ นี่คือปัญหาที่ผู้อยู่อาศัยได้รับความเดือดร้อนจากนายทุน ที่ไม่สนใจสิ่งแวดล้อมรอบข้าง สนใจเพียงสิ่งก่อสร้างของตัวเอง